CELEX: 62017TA0236
Language: da
Date: 2020-12-16 00:00:00
Title: Forenede sager T-236/17 og T-596/17: Rettens dom af 16. december 2020 — Balti Gaas mod Kommissionen og INEA (Finansiel støtte i henhold til Connecting Europe-faciliteten for perioden 2014-2020 – området for den transeuropæiske energiinfrastruktur – indkaldelser af forslag – passivitetssøgsmål – manglende opfordring til at handle – afvisning – annullationssøgsmål – retsakt, der ikke kan gøres til genstand for et søgsmål – forberedende retsakt – delvis afvisning – afgørelse om at afslå et forslag – åbenbart urigtige skøn – begrundelsespligt – Kommissionens kompetence)

22.2.2021   
            
            
               DA
            
            
               Den Europæiske Unions Tidende
            
            
               C 62/23
            
         
      Rettens dom af 16. december 2020 — Balti Gaas mod Kommissionen og INEA
      (Forenede sager T-236/17 og T-596/17) (1)
      
      (Finansiel støtte i henhold til Connecting Europe-faciliteten for perioden 2014-2020 - området for den transeuropæiske energiinfrastruktur - indkaldelser af forslag - passivitetssøgsmål - manglende opfordring til at handle - afvisning - annullationssøgsmål - retsakt, der ikke kan gøres til genstand for et søgsmål - forberedende retsakt - delvis afvisning - afgørelse om at afslå et forslag - åbenbart urigtige skøn - begrundelsespligt - Kommissionens kompetence)
      (2021/C 62/27)
      Processprog: engelsk
      
         Parter
      
      
         Sagsøger: Balti Gaas OÜ (Tallinn, Estland) (ved advokat E. Tamm)
      
         Sagsøgte: Europa-Kommissionen (ved O. Beynet og Y. Marinova, som befuldmægtigede) og Forvaltningsorganet for Innovation og Netværk (INEA) (ved I. Ramallo og L. Di Paolo, som befuldmægtigede)
      
         Intervenient til støtte for sagsøgeren: Republikken Estland (ved N. Grünberg, som befuldmægtiget)
      
         Sagens genstand
      
      Dels en påstand støttet på artikel 263 TEUF om annullation af den afgørelse, som angiveligt var indeholdt i INEA’s skrivelse af 17. februar 2017 vedrørende det forslag fra sagsøgeren, der blev fremsat som svar på den anden indkaldelse af forslag, der blev iværksat for 2016 inden for rammerne af Connecting Europe-faciliteten (CEF) på grundlag af det flerårige arbejdsprogram, der er vedtaget som led i Kommissionens gennemførelsesafgørelse C(2016)1587 final af 17. marts 2016 om ændring af Kommissionens gennemførelsesafgørelse C(2014)2080 om opstilling af et flerårigt arbejdsprogram for tildeling af finansiel støtte inden for den transeuropæiske energiinfrastruktur under CEF for perioden 2014-2020 (sag T-236/17), dels principalt en påstand støttet på artikel 265 TEUF om, at det fastslås, at Kommissionen ulovligt har undladt at vedtage en begrundet afgørelse vedrørende det nævnte forslag fra sagsøgeren, og subsidiært en påstand om annullation af Kommissionens gennemførelsesafgørelse C(2017) 1593 final af 14. marts 2017 om udvælgelse og tildeling af tilskud til indsatser, som bidrager til projekter af fælles interesse i henhold til CEF inden for den transeuropæiske energiinfrastruktur (sag T-596/17).
      
         Konklusion
      
      
                  1)
               
               
                  Søgsmålet afvises i sag T-236/17. Europa-Kommissionen og Forvaltningsorganet for Innovation og Netværk (INEA) frifindes i sag T-596/17, idet søgsmålet delvist skal afvises og delvist er ugrundet.
               
            
                  2)
               
               
                  Forvaltningsorganet for Innovation og Netværk (INEA) bærer sine egne omkostninger og betaler de af Balti Gaas OÜ afholdte omkostninger i sag T-236/17, og Kommissionen bærer sine egne omkostninger i denne sag.
               
            
                  3)
               
               
                  Balti Gaas bærer sine egne omkostninger og betaler de af Kommissionen afholdte omkostninger i sag T-596/17.
               
            
                  4)
               
               
                  Republikken Estland bærer sine egne omkostninger.
               
            
         (1)  EUT C 221 af 10.7.2017.